# Акихито

### от Уикипедия, свободната енциклопедия

Акихито император на Япония
Роден: | 23 декември 1933 Токио, Япония

Акихито (Akihito, 明仁) е настоящият император на Япония, 125-тият поред суверен, носещ тази титла според традиционния ред на коронация. Възкачва се на престола през 1989 г. и понастоящем е единственият монарх в света с титлата император. Според японската традиция времето на властването на всеки монарх се нарича „ера“, а ерата на Акихито носи името Хейсей (Heisei), както ще бъде наречен той след смъртта си (Император Хейсей). Обръщението към Акихито е „Негово императорско величество“.

Акихито е най-големия син и четвърто дете на император Шова (Хирохито) и императрица Коджун (Нагако). Още на три години е отделен от родителите си и получава образование от частни учители. Като дете получава титлата принц Цугу.

По време на американските бомбардировки над Токио през март 1945 г. Акихито и по-малкият му брат принц Масахито са евакуирани от града. По време на американската окупация получават частно образование от американската библиотекарка и квакерка Елизабет Грей Вайнинг. За кратко учи в Департамента по политически науки в Университета Гакушуин, въпреки че не е получавал образователна степен от там. Впоследствие се увлича по ихтиология и публикува множество статии и книги по темата.

Въпреки че още с раждането си Акихито става наследник на Трона на хризантемата, формалната му инвеститура на коронован принц се състои на 10 ноември 1952 г. През юни следващата година Акихито представя Япония на коронацията на кралица Елизабет II във Великобритания.

На 10 април 1959, Акихито се жени за Мичико Шода (родена на 24 октомври 1934), която е първата жена без благородническа титла, която сключва брак с член на японското императорско семейство. Мичико е дъщеря на Хидесабуро Шода, президент на Nisshin Flour Milling Company. Двойката има три деца: принц Нарухито (понастоящем коронован принц и престолонаследник, роден на 23 февруари 1960), принц Акишино (роден на 30 ноември 1965) и Саяко Курода (принцеса Саяко, родена на 18 април 1969). Като короновани принц и принцеса Акихито и съпругата му Мичико правят официални посещения в 37 страни.

На 7 януари 1989 г. след смъртта на баща си, Акихито поема властта, а официално се възкачва на престола на 12 ноември, 1990. С встъпването си императорът полага усилия да приближи императорското семейство до японския народ. Прави посещения във всички 47 префектури на Япония, както и 18 чужди държави.

Носител на Ордена на жартиерата при държавното си посещение във Великобритания през 1998 г.

| Тази страница, частично или изцяло, представлява превод на страницата Akihito от сайта http://en.wikipedia.org. Оригиналната страница, както и този превод, са защитени от Лиценза за свободна документация на ГНУ. Прегледайте историята на редакциите на оригиналната страница, за да видите списъка на съавторите.

Взето от „http://bg.wikipedia.org../../../%D0%B0/%D0%BA/%D0%B8/%D0%90%D0%BA%D0%B8%D1%85%D0%B8%D1%82%D0%BE.html“.

Категория: Японски монарси

##### Views

- Статия
- Беседа
- Текуща версия

##### Търсене

##### На други езици

- العربية
- Žemaitėška
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Suomi
- Français
- Galego
- עברית
- Hrvatski
- Magyar
- Bahasa Indonesia
- Íslenska
- Italiano
- 日本語
- 한국어
- Latina
- Lietuvių
- मराठी
- Bahasa Melayu
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Piemontèis
- Português
- Русский
- Srpskohrvatski / Српскохрватски
- Simple English
- Српски / Srpski
- Basa Sunda
- Svenska
- ไทย
- Türkçe
- Українська
- اردو
- 中文
- 古文 / 文言文